**भारत सरकार**

**महिला एवं बाल विकास मंत्रालय**

**राज्‍य सभा**

**अतारांकित प्रश्न संख्या 1239**

**दिनांक 16 दिसम्‍बर, 2013 को उत्तर के लिए**

**पीड़ित महिलाओं को तत्काल राहत प्रदान करने हेतु सेवा केंद्र**

**1239. श्री राजकुमार धूत:**

क्या **महिला एवं बाल विकास मंत्री** यह बताने की कृपा करेंगे कि:

(क) : क्या यह सच है कि सरकार ने देश में किसी भी संकट में पीड़ित महिलाओं के लिए तत्काल राहत प्रदान करने हेतु जिलों में 'वन स्टॉप' सेवा केंद्रों की स्थापना की है;

(ख) : यदि हां, तो तत्संबंधी ब्यौरा क्या है;

(ग) : महाराष्ट्र में ऐसे कितने सेवा केंद्र स्थापित किए गए हैं;

(घ) : पिछले तीन वर्षों के दौरान इन सेवा केंद्रों में वर्ष-वार कितनी पीड़ित महिलाओं को राहत प्रदान की गयी है; और

(ङ) : यदि उपरोक्त भाग (ग) का उत्तर नकारात्मक है, तो इसके क्या कारण हैं?

उत्तर

श्रीमती कृष्णा तीरथ महिला और बाल विकास मंत्रालय की राज्य मंत्री (स्वतंत्र प्रभार)

**(क) से (ड.) : योजना आयोग ने हाल ही में 12वीं योजना अवधि के लिए सभी केंद्रीय प्रायोजित स्‍कीमों को पुनर्गठित किया है तथा तदनुसार सभी मंत्रालयों से स्‍कीम तैयार करने का अनुरोध किया है । महिलाओं के संरक्षण तथा विकास के लिए संकट उपाय केंद्र प्रस्‍तावित स्‍कीम का एक भाग है ।**

\*\*\*\*\*